**Výpočet straty príjmu v dôsledku nepriaznivej poveternostnej udalosti, ktorú možno prirovnať k prírodnej katastrofe**

**podľa čl. 25 nariadenia Komisie (EÚ) č. 702/2014**

**(SUCHO 2017)**

V zmysle vládou schváleného materiálu zo dňa 19. decembra 2018 *„Zhodnotenie strát na produkcii poľnohospodárskych plodín vplyvom sucha v roku 2017“* ma nárok na poskytnutie pomoci v dôsledku nepriaznivej poveternostnej udalosti, ktorú možno prirovnať k prírodnej katastrofe prihlásených 211 poľnohospodárskych subjektov.

**Sucho** je stav nepriaznivého časového rozloženia zrážok a vlhkosti, niekedy aj mimoriadneho alebo absolútneho nedostatku zrážok v krajine, kedy dochádza k mimoriadnemu poklesu vody v pôde a odumieraniu plodín.

V prípade strát na poľnohospodárskej produkcii spôsobených nepriaznivými poveternostnými udalosťami od 1. septembra 2016 do 31. augusta 2017 sa žiadosť o poskytnutie dotácie predkladá Pôdohospodárskej platobnej agentúre (ďalej len „PPA“) do 10. 07. 2019.

Priemerný výnos z jedného hektára za predchádzajúce obdobie (Uo) sa stanoví z váženého aritmetického priemeru posledných troch rokov (2014, 2015 a 2016) alebo trojročného priemeru za predchádzajúce obdobie piatich rokov (2012, 2013, 2014, 2015 a 2016) okrem najvyššieho a najnižšieho údaju. Pre výpočet farmár použije dostupné vlastné vnútropodnikové údaje, ktoré vie doložiť relevantnými dokladmi a vyhlásením o správnosti uvedených údajov a sú v súlade s údajmi predloženými Štatistickému úradu Slovenskej republiky (ďalej len „ŠÚ SR“).

V prípade, ak:

* podnik nepredkladal údaje ŠÚ SR, použije dostupné vlastné vnútropodnikové údaje, ktoré vie doložiť relevantnými dokladmi a vyhlásením o správnosti uvedených údajov.
* podnik nedisponuje kompletným časovým radom údajov za všetky roky 2012 až 2016, počíta len trojročný priemer (U0) v (t/ha) za roky 2014-2016 z údajov, ktoré má k dispozícii, a teda aj údaje len z dvoch, prípadne jedného roku.

**1. Výpočet výpadku produkcie**

**U1**

**––– < 0,7**

**U0**

Kde :

Uo – priemerný výnos z 1 ha príslušnej plodiny (t/ha) za predchádzajúce obdobie troch rokov alebo obdobie piatich rokov okrem najvyššieho a najnižšieho údaja

U1 – výnos z 1 ha príslušnej plodiny (t/ha) v roku nepriaznivej poveternostnej udalosti

Definícia výpočtového vzorca: výnos z 1 ha príslušnej plodiny (t/ha) v roku nepriaznivej poveternostnej udalosti (U1) tvorí menej ako 70 % priemerného výnosu (U0) z 1 ha príslušnej plodiny (t/ha) za predchádzajúce obdobie troch rokov alebo obdobie piatich rokov okrem najvyššieho a najnižšieho údaja. Ak je výsledok výpočtu vyšší ako 0,7, plodina nespĺňa podmienky dosiahnutia straty 30 a viac %, a teda nemá nárok na pomoc.

Ak je pomer medzi U1 a U0 menší ako 0,7, potom sa vo výpočte pokračuje nasledovne:

**(V1 x Uo) - (V1 x U1 ) = VP**

Kde :

VP – výpadok produkcie v roku nepriaznivej poveternostnej udalosti (t),

V1 – celková výmera zberových plôch poškodenej plodiny v roku nepriaznivej poveternostnej udalosti v rámci podniku (ha),

Uo – priemerný výnos z 1 ha príslušnej plodiny (t/ha) za predchádzajúce obdobie troch rokov alebo obdobie piatich rokov okrem najvyššieho a najnižšieho údaju,

U1 - výnos z 1 ha príslušnej plodiny (t/ha) v roku nepriaznivej poveternostnej udalosti,

**2. Výpočet zníženia príjmu**

**VP x c= ZP**

Kde :

ZP – zníženie príjmu (Eur),

VP – výpadok produkcie v roku nepriaznivej poveternostnej udalosti (t),

c – priemerná cena príslušnej poľnohospodárskej plodiny za rok 2017 (Eur/t)

**Celkové zníženie príjmu za podnik: je súčtom zníženia príjmov (ZP) vypočítaných podľa plodín u ktorých došlo k výpadku na úrode v dôsledku nepriaznivej poveternostnej udalosti.**

 **3. Výpočet straty**

Strata sa vypočítavá na úrovni jednotlivého podniku.

Ak bol žiadateľ poistený aspoň na 50 % jeho priemernej ročnej výroby alebo príjmu súvisiaceho s výrobou, predloží PPA potvrdenie o uzavretí poistnej zmluvy alebo jej kópiu. Pomoc a všetky ďalšie platby prijaté na náhradu strát vrátane platieb na základe poistných zmlúv za škodu, na ktorú sa prijíma pomoc, sú obmedzené v závislosti od využitia závlahového systému na max. 80 % (90 %) resp. 70 % oprávnených nákladov.

Ak žiadateľ využil závlahový systém na zabezpečenie dopadov sucha je povinný predložiť potvrdenie o platbe za odber závlahovej vody (potvrdenie Slovenského vodohospodárskeho podniku, š. p. o úhrade odberu vody na závlahy).

**Ak žiadateľ nevyužil závlahový systém:**

1. výpočet: pomoc na náhradu strát za škody, ak **bol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie – intenzita pomoci 70 % oprávnených nákladov

**Š = (0,7 x ZP) - PP**

1. výpočet: pomoc na náhradu strát za škody, **ak bol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie **a pôsobí v oblastiach s prírodnými obmedzeniami** – intenzita pomoci 80 % oprávnených nákladov

**Š =(0,8 x ZP) - PP**

1. výpočet: pomoc na náhradu strát za škody, ak **nebol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie – intenzita pomoci 50 % oprávnených nákladov oproti tým, ktorí uzavreli poistenie aspoň na 50 % jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie

**Š = 0,35 x ZP**

1. výpočet: pomoc na náhradu strát za škody, ak **nebol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie, ale pôsobí v oblastiach s prírodnými obmedzeniami – intenzita pomoci 50 % oprávnených nákladov oproti tým, ktorí uzavreli poistenie aspoň na 50 % jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie a pôsobí v oblastiach s prírodnými obmedzeniami

**Š = 0,4 x ZP**

Kde:

**Š** – pomoc na náhradu strát za škody (EUR),

**ZP** – zníženie príjmu

**PP** – poistné plnenie

Takto vypočítaný nárok na dotáciu uvedie farmár do žiadosti.

**Ak žiadateľ využil závlahový systém:**

1. výpočet: pomoc na náhradu strát za škody, ak **bol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie – intenzita pomoci 80 % oprávnených nákladov

**Š = (0,8 x ZP) - PP**

1. výpočet: pomoc na náhradu strát za škody, ak **bol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie **a pôsobí v oblastiach s prírodnými obmedzeniami** – intenzita pomoci 90 % oprávnených nákladov

**Š = (0,9 x ZP) - PP**

1. výpočet: pomoc na náhradu strát za škody, ak **nebol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie – intenzita pomoci 50 % oprávnených nákladov oproti tým, ktorí uzavreli poistenie aspoň na 50 % jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie

**Š = 0,4 x ZP**

1. výpočet: pomoc na náhradu strát za škody, ak **nebol žiadateľ poistený aspoň na 50 %** jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie, **ale pôsobí v oblastiach s prírodnými obmedzeniami** – intenzita pomoci 50 % oprávnených nákladov oproti tým, ktorí uzavreli poistenie aspoň na 50 % jeho priemernej ročnej výroby alebo príjmu súvisiaceho s výrobou a týka sa štatisticky najvýznamnejších klimatických rizík na území Slovenskej republiky, pre ktoré sa poskytuje poistné krytie a pôsobí v oblastiach s prírodnými obmedzeniami

**Š = 0,45 x ZP**

Kde:

**Š** – pomoc na náhradu strát za škody (EUR),

**ZP** – zníženie príjmu

**PP** – poistné plnenie

Takto vypočítaný nárok na dotáciu uvedie farmár do žiadosti.

Platobná agentúra na základe prijatých žiadostí spočíta všetky oprávnené požiadavky na poskytnutie dotácie v príslušnom kalendárnom roku. V prípade, že súčet oprávnených požiadaviek prevyšuje disponibilný objem finančných prostriedkov v rozpočte, platobná agentúra stanoví prepočítací koeficient, ktorým každému žiadateľovi prepočíta oprávnenú požiadavku na poskytnutie dotácie.

V súvislosti s vyhodnocovaním strát v dôsledku nepriaznivej poveternostnej udalosti, ktorú možno prirovnať k prírodnej katastrofe akou je sucho, odporúčame jednotlivým poľnohospodárskym subjektom aktívne a pravidelne sa podieľať na **projekte INTERSUCHO** vyplnením expertného dotazníka na webovej stránke **www.intersucho.sk**.